नेपाल सुपर लिग : काठमाडौं तेस्रोमा, बुटवल लुम्बिनीको पहिलो हार
नेपाल सुपर लिगमा बुटवल लुम्बिनी एफसीले मंगलबार एक्लो अपराजित टिमको परिचय गुमाएको छ । उसलाई काठमाडौं रेजर्सले १–० ले हरायो । यो जितपछि काठमाडौं तेस्रो स्थानमा उक्लिन सफल रह्यो । उसको सात अंक भयो । बुटवल लुम्बिनी भने पाँच अंकमै सीमित रहेर चौथो स्थानमा झर्‍यो ।
काठमाडौँ — नेपाल सुपर लिगमा बुटवल लुम्बिनी एफसीले मंगलबार एक्लो अपराजित टिमको परिचय गुमाएको छ । उसलाई काठमाडौं रेजर्सले १–० ले हरायो । यो जितपछि काठमाडौं तेस्रो स्थानमा उक्लिन सफल रह्यो । उसको सात अंक भयो । बुटवल लुम्बिनी भने पाँच अंकमै सीमित रहेर चौथो स्थानमा झर्‍यो ।आक्रामक ढंगले सुरु भएको खेलको पाँचौं मिनेटमा काठमाडौंका स्टेफेन बिलोङले निर्णायक गोल गरे । सुदिल राईको लामो पासमा बिलोङले विपक्षी गोलरक्षक विशाल श्रेष्ठविरुद्ध वान भर्सेस वानमा गोल गरे । लगत्तै छैटौं मिनेटमा बुटवल लुम्बिनीले पेनाल्टीको अवसर पाएको थियो, तर त्यसमा विलियम ओपोकु गोल गर्न चुके ।विश्वास श्रेष्ठले सुमन लामालाई लडाएपछि प्राप्त पेनाल्टीमा ओपोकुको प्रहार काठमाडौंका गोलरक्षक विकेश कुथुले सजिलै जोगाए । पहिलो हाफ जति आक्रामक र तीव्र गतिले खेल भएको थियो, दोस्रो हाफ भने त्यस्तो रहेन । दोस्रो हाफ धेरै हदसम्म सुस्त रह्यो र दुवै टिमका खेलाडी थाकेका पनि देखिए ।यो खेलसँगै प्रतियोगिताको चौथो चरणको खेल समाप्त भएको छ । विराटगनर सिटी एफसी सात अंकसहित शीर्ष स्थानमा छ भने समान सात अंकमा धनगढी एफसी दोस्रो स्थानमा छ । अब अन्तिम दुई चरणका खेल हुनेछन् र यसले शीर्ष चारमा रहने टिमको निर्णय गर्नेछ । लिग चरणको समाप्तीमा शीर्ष चारबीच प्ले अफ र इलिमिनेटरका खेल हुनेछन् ।अंक तालिकाटिम खेल जित बराबरी हार गोल अंकविराटनगर ४ २ १ १ ७–३ ७धनगढी ४ २ १ १ ७